ai4bharat/Pralekha huggingface dataset:
पंतप्रधान कार्यालय
ग्लासगो येथे कॉप 26 च्या निमित्ताने पंतप्रधान आणि ब्रिटनचे पंतप्रधान यांच्यात द्विपक्षीय बैठक
- पंतप्रधान नरेंद्र मोदी यांनी 1 नोव्हेंबर 2021 रोजी ग्लासगो येथे कॉप 26 जागतिक नेत्यांच्या शिखर परिषदेच्या निमित्ताने ब्रिटनचे पंतप्रधान बोरिस जॉन्सन यांची भेट घेतली.
- कॉप 26 चे यशस्वी आयोजन केल्याबद्दल आणि हवामान बदलाची तीव्रता कमी करण्यासाठी आणि अनुकूलनासाठी जागतिक कृतीसाठी वैयक्तिक नेतृत्वाबद्दल पंतप्रधान जॉन्सन यांचे पंतप्रधानांनी अभिनंदन केले. आयएसए आणि सीडीआरआय अंतर्गत संयुक्त उपक्रमांसह हवामान संबंधी वित्तसहाय्य , तंत्रज्ञान, नवसंशोधन आणि अनुकूलन, ग्रीन हायड्रोजन, नवीकरणीय आणि स्वच्छ तंत्रज्ञानबाबत ब्रिटनबरोबर एकत्रितपणे काम करण्याच्या भारताच्या वचनबद्धतेचा त्यांनी पुनरुच्चार केला.
- दोन्ही पंतप्रधानांनी रोडमॅप 2030 च्या प्राधान्यक्रमाच्या विशेषत: व्यापार आणि अर्थव्यवस्था, जनतेमधील परस्पर संबंध , आरोग्य, संरक्षण आणि सुरक्षा क्षेत्रातील प्राधान्यक्रमाच्या अंमलबजावणीचा आढावा घेतला. एफटीए वाटाघाटी सुरू करण्याच्या दिशेने उचललेल्या पावलांसह वाढीव व्यापार भागीदारीतील प्रगतीबद्दल त्यांनी समाधान व्यक्त केले.
- दोन्ही नेत्यांनी अफगाणिस्तान, दहशतवादाचा बीमोड , हिंद प्रशांत क्षेत्र , पुरवठा साखळी लवचिकता आणि कोविड नंतरचा जागतिक आर्थिक विकास यासह प्रादेशिक आणि जागतिक आव्हानांवरही चर्चा केली.
- पंतप्रधान जॉन्सन यांचे लवकरच भारतात स्वागत करण्याच्या इच्छेचा पंतप्रधानांनी पुनरुच्चार केला.
राष्ट्रपती कार्यालय
भारताच्या राष्ट्रपतींनी भोपाळमध्ये ‘उन्मेषा’ आणि ‘उत्कर्ष’ महोत्सवांचे केले उद्घाटन
नवी दिल्ली, 3 ऑगस्ट 2023
भारताच्या राष्ट्रपती द्रौपदी मुर्मू यांनी आज  मध्यप्रदेशातल्या भोपाळ येथे ‘उन्मेषा’ या आंतरराष्ट्रीय साहित्य महोत्सवाचे आणि ‘उत्कर्ष’ या लोक आणि आदिवासी कला महोत्सवाचे उद्घाटन केले.
यावेळी बोलताना राष्ट्रपती म्हणाल्या की, साहित्य हे मानवाशी जोडले गेलेले आहे आणि ते मानवालाही परस्परांशी जोडते. राष्ट्रपतींनी यावेळी स्पष्ट केले की, केवळ तेच साहित्य आणि कला अर्थपूर्ण आहेत ज्या 'मी' आणि 'माझं' याच्या पलीकडे जाऊन निर्माण झालेल्या आहेत किंवा सादर करण्यात आलेल्या आहेत. सर्व भारतीय भाषांमधील उत्कृष्ट साहित्याचे इतर अन्य भाषांमध्ये भाषांतर केल्यास भारतीय साहित्य अधिक समृद्ध होईल, असेही त्या म्हणाल्या.
साहित्यानेच मानवतेचा दृष्टिकोन बहाल केला, जतन केला आणि पुढे नेला, असे राष्ट्रपती म्हणाल्या. साहित्य आणि कलेने संवेदनशीलता आणि करुणा जपली आहे, त्याचाच अर्थ मानवातली माणुसकी जपली आहे. मानवतेच्या रक्षणासाठी या सर्वात पवित्र मोहिमेत सहभागी झाल्याबद्दल लेखक आणि कलाकार कौतुकास पात्र आहेत असेही राष्ट्रपती यावेळी म्हणाल्या.
आपल्या स्वातंत्र्यलढ्याच्या ध्येयाला साहित्यानेच बळ दिले, असेही राष्ट्रपती म्हणाल्या. देशाच्या कानाकोपऱ्यात असलेल्या अनेक लेखकांनी स्वातंत्र्य आणि नवजागरणाच्या कार्याला अभिव्यक्ती मिळवून दिली. भारतीय पुनर्जागरण आणि स्वातंत्र्यलढ्याच्या काळात लिहिलेल्या कादंबऱ्या, कथा, कविता आणि नाटके आजही तितकीच लोकप्रिय आहेत आणि त्यांचा आपल्या मनावर मोठा प्रभाव आहे असे राष्ट्रपतींनी यावेळी सांगितले.
राष्ट्रपती म्हणाल्या की, अनेक आव्हानांना तोंड देत असलेल्या आजच्या जगात, आपण विविध संस्कृती आणि श्रद्धा असलेल्या लोकांमध्ये अधिक समज निर्माण करण्यासाठी प्रभावी मार्ग शोधले पाहिजेत. या कार्यात कथाकार आणि कवी मध्यवर्ती भूमिका निभावू शकतात कारण साहित्यात आपले अनुभव जोडण्याची आणि मतभेदांच्या पलीकडे जाण्याची अद्वितीय क्षमता असते. त्या म्हणाल्या की, साहित्याच्या ताकदीचा उपयोग आपण आपले समान ध्येय निश्चित करण्यासाठी आणि आपला जागतिक समुदाय मजबूत करण्यासाठी केला पाहिजे.
राष्ट्रपती म्हणाल्या की, भारताला विकसित राष्ट्र बनवण्यासाठी आदिवासी बंधू भगिनींची प्रगती गरजेची आहे. आदिवासी तरुण तरुणींनाही आपल्या आशा-आकांक्षा पूर्ण व्हाव्यात अशी अपेक्षा आहे, त्यांना आपली संस्कृती, आचार, चालीरीती आणि नैसर्गिक वातावरण जपत विकासात भागीदार करण्यासाठी आपण सामूहिक प्रयत्न करायला हवेत.
राष्ट्रपतींचे भाषण पाहण्यासाठी कृपया येथे क्लिक करा.
S.Patil/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 69
पंतप्रधान कार्यालय
मलेशियाचे पंतप्रधान डॉ. महाथिर मोहम्मद यांचे पंतप्रधानांकडून अभिनंदन
नवी दिल्ली, 14 मे 2018
पंतप्रधान नरेंद्र मोदी यांनी आज मलेशियाचे पंतप्रधान म्हणून कार्यभार स्वीकारलेल्या डॉ. महाथिर मोहम्मद यांचे दूरध्वनी द्वारे अभिनंदन केले. मलेशियाच्या मैत्रीपूर्ण जनतेच्या प्रगती आणि समृद्धीसाठी पंतप्रधान मोदी यांनी शुभेच्छा दिल्या.
परस्परांना हितकारक भारत-मलेशिया संबंध सामाईक मूल्ये, हित आणि उभय देशांच्या जनतेमधील थेट संबंधांच्या मजबूत पायावर आधारीत आहेत, असे ते म्हणाले. भारत-मलेशिया धोरणात्मक भागीदारी अधिक मजबूत करण्यासाठी पंतप्रधान महाथिर मोहम्मद यांच्यासोबत काम करण्यासाठी उत्सुक असल्याचे पंतप्रधान म्हणाले.
B.Gokhale/S.Kane/D.Rane
(Visitor Counter : 73
माहिती आणि प्रसारण मंत्रालय
मी कथा लिहित नाही, मी त्या नकळतपणे उचलतो: 53व्या इफ्फीतील मास्टरक्लासमध्ये व्ही.विजयेंद्र प्रसाद यांचे प्रतिपादन
जी व्यक्ती चांगल्या प्रकारे खोटे बोलू शकते तीच उत्तम कथाकथनकार होऊ शकते
प्रेक्षकांमध्ये चांगल्या कथेची ‘भूक’ निर्माण करण्यासाठी प्रयत्न करण्यातून तुमच्यातील सर्जकतेला चालना मिळते
गोवा/मुंबई, 21 नोव्हेंबर 2022
मी चित्रपटाच्या कथा लिहित नाही, मी त्या इतरांच्या नकळत उचलतो. कथा तुमच्या आजूबाजूस असतातच, मग ती रामायण-महाभारतासारखी महाकाव्ये असोत किंवा प्रत्यक्ष जीवनातील घटना असो, तुमच्या सभोवती कथा घडत असतात. तुम्ही त्या कथा तुमच्या वैशिष्ट्यपूर्ण शैलीतून सादर करणे आवश्यक आहे असे प्रतिपादन बाहुबली, आरआरआर, बजरंगी भाईजान आणि मगधीरा यांसारख्या अत्यंत गाजलेल्या चित्रपटांच्या कथा लिहिणारे प्रख्यात पटकथाकार व्ही.विजयेंद्र प्रसाद यांनी केले आहे.
“प्रेक्षकांमध्ये तुमच्या कथेची भूक निर्माण करण्यामुळे तुमच्यातील सर्जकतेला चालना मिळत राहते. मी माझी कथा आणि त्यातील पात्रे यांसाठी माझ्या प्रेक्षकांमध्ये उत्सुकता निर्माण करण्याचा प्रयत्न करतो आणि त्यातून मला आणखी अनोखे आणि आकर्षक काम करण्याची प्रेरणा देते,” तज्ञ कथाकथनकार म्हणाले.
गोवा येथे सुरु असलेल्या 53 व्या इफ्फीनिमित्त ‘तज्ञ व्यक्तींची कथा लेखन प्रक्रिया’ या संकल्पनेवर आधारित मास्टरक्लासमध्ये चित्रपट क्षेत्राविषयी उत्सुकता असलेल्या प्रेक्षकांना संबोधित करताना व्ही.विजयेंद्र प्रसाद बोलत होते.
पटकथा लेखनाच्या स्वतःच्या शैलीविषयी बोलताना प्रसाद म्हणाले की ते त्यांच्या कथेत मध्यंतराच्या सुमारास एखादे अनपेक्षित वळण आणण्याचा विचार करतात आणि त्यानुसार कथेची रचना करतात. “तुम्हाला शून्यातून कथा निर्माण करावी लागते. तुम्हांला खऱ्यासारखे दिसणारे खोटे जग निर्माण करावे लागते. जी व्यक्ती चांगल्या प्रकारे खोटे बोलू शकते तीच उत्तम कथाकथनकार होऊ शकते,” ते पुढे म्हणाले.
या मास्टरक्लासमधील एका उदयोन्मुख कथा लेखकाने विचारलेल्या प्रश्नाला उत्तर देताना, कुशल कथाकार प्रसाद म्हणाले की, आपण आपल्या मनाची कवाडे सताड उघडी ठेवली पाहिजेत आणि आजूबाजूच्या प्रत्येक घडामोडीची नोंद घेतली पाहिजे. “तुम्ही स्वतः तुमचे सर्वात कठोर समीक्षक असणे गरजेचे आहे. मगच तुमच्यातील सर्वोत्तम कलेचा आविष्कार होतो आणि तुम्ही तुमचे काम अमर्याद उंचीवर नेऊन ठेवू शकता,” ते ठामपणे म्हणाले.
बाहुबली तसेच आरआरआर सारख्या अत्यंत गाजलेल्या चित्रपटांच्या कथा लिहितानाचा अनुभव सर्वांना सांगताना ते म्हणाले, “मी कथा लिहित नाही, मी त्या सांगतो. कथेचा ओघ, त्यातील विविध पात्रे, कथेत येणारी वळणे, सगळे काही माझ्या डोक्यात असते.” ते म्हणाले की एका उत्तम लेखकाला दिग्दर्शक, निर्माता, प्रमुख पात्रे आणि प्रेक्षक अशा सर्वांच्या गरजा लक्षात घ्याव्या लागतात.
मास्टरक्लास मधील या सत्राचे सूत्र संचालन चित्रपट समीक्षक आणि पत्रकार मयंक शेखर यांनी केले.PIB Mumbai | G.Chippalkatti/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 124
अर्थ मंत्रालय
प्राप्तीकर विभागाच्या झारखंड आणि पश्चिम बंगालमध्ये शोध मोहिमा
प्राप्तीकर विभागाने 25 सप्टेंबर 2020 रोजी झारखंड आणि पश्चिम बंगाल येथे 20 प्रमुख उद्योग समुह आणि निवासी संकुलात शोध आणि सर्वेक्षण मोहीम हाती घेतली होती. वनस्पती तूप, रिअल इस्टेट आणि चहा व्यापाराशी हा उद्योगसमुह संबंधित आहे. या समुहाचे कोलकाता येथे रिअल इस्टेट प्रकल्प आहेत.
शोध मोहिमेदरम्यान नियमित लेख्यांव्यतिरिक्त, अनियमित रोकड खर्च आणि रोकड अग्रिम आणि रोखीने व्याज भरल्याचे आढळून आले. तसेच, ग्रूप शेल कंपन्यांमध्ये रक्कम आढळून आली जी रिअल इस्टेट कंपनीला कर्ज म्हणून दिली होती.
बहुतांश कंपन्यांच्या संचालकपदी कुटुंबातील सदस्य आहेत, वास्तव व्यवसाय आढळून आला नाही तसेच फार कमी आयकर परतावे दाखल केले आहेत. तसेच आरओसी परतावे सुद्धा सादर केले नाहीत.
एक अशीच कंपनी आहे, ज्या कंपनीचा 2014 पासून व्यवसाय नाही, मात्र 7 कोटी रुपयांची रोख विक्री दाखवण्यात आली आहे. ही रोख रक्कम कोलकाता येथील बँक खात्यांमध्ये जमा केली आहे, तर, रोकड विक्री ही झारखंड येथील खरेदीदाराकडून झाल्याची नोंद दर्शवण्यात आली आहे.
शोध मोहिमेदरम्यान हार्ड डिस्क, पेन ड्राईव्हज आणि हस्तलिखीत डायऱ्या हस्तगत केल्या. काही डायऱ्यांमध्ये रिअल इस्टेट प्रकल्पांमध्ये व्यावसायिक जागेसाठी कर्ज दिल्याची आणि कर्ज घेतल्याची नोंद आहे. कंत्राटदारांना नियमबाह्य रोख रक्कम अदा केल्याचे पुरावे आहेत आणि डमी कंत्राटदारांना बनावट व्यवहार केल्याचेही आढळून आले आहे. नोंदीत प्रकल्पखर्च कमी दाखवण्यात आला आहे, पुराव्यात हे दिसून येते की, बांधकामासाठी नियमबाह्य रक्कम खर्च केली गेली आहे.
प्राथमिक अंदाजानुसार, 40 कोटी रुपयांच्या रोकड हस्तांतरणाचे पुरावे उपलब्ध आहेत. तसेच रिअल इस्टेट प्रकल्पासाठीच्या 80 कोटी रुपयांच्या अग्रीम व्यवहारांची चौकशी सुरु आहे. पुढील तपास सुरु आहे.
पंतप्रधान कार्यालय
भारतरत्न डॉ. भीमराव स्मारक आणि सांस्कृतिक केंद्राबद्दल पंतप्रधानांनी उत्तर प्रदेश सरकारचे कौतुक केले
हे केंद्र डॉ. बाबासाहेब आंबेडकर यांची आदर्श मूल्ये लोकप्रिय करेलः पंतप्रधान
तरुणांमध्ये आदरणीय डॉ. बाबासाहेब आंबेडकर यांची आदर्श मूल्ये लोकप्रिय करण्यात पुढाकार घेतल्याबद्दल पंतप्रधान नरेंद्र मोदी यांनी उत्तर प्रदेश सरकारची प्रशंसा केली आहे.
ट्विटमध्ये पंतप्रधान म्हणाले, "'भारतरत्न डॉ. भीमराव स्मारक आणि सांस्कृतिक केंद्र, लखनौ' तरुणांमध्ये आदरणीय डॉ बाबासाहेब आंबेडकर यांची आदर्श मूल्ये आणखी लोकप्रिय करेल.
या प्रयत्नात पुढाकार घेतल्याबद्दल मी उत्तर प्रदेश सरकारची प्रशंसा करतो. "
उपराष्ट्रपती कार्यालय
दहशतवादाला पाठिशी घालणाऱ्या देशांविरोधात जागतिक संघटनांनी कठोर कारवाई करावी-उपराष्ट्रपती
लोकशाहीत हिंसेला जागा नाही, युवकांनी नकारात्मक टाळून विकासाच्या प्रवाहात सहभागी व्हावे- उपराष्ट्रपतींचे आवाहन
गोवा, 24 फेब्रुवारी 2020
दहशतवादाला पाठिशी घालणाऱ्या आणि दहशतवादी शक्तींना थारा देणाऱ्या देशांविरोधात जागतिक समुदायाने कठोर कारवाई करावी, अशी विनंती उपराष्ट्रपती एम. व्यंकय्या नायडू यांनी केली आहे. पणजी येथील गोवा विद्यापीठाच्या 32 व्या वार्षिक दीक्षांत समारंभात ते आज बोलत होते. दहशतवाद हा मानवतेचा शत्रू आहे, असे सांगत सीमापार दहशतवादाला खतपाणी देणाऱ्या भारताच्या शेजारी राष्ट्रावर टीका केली.
भारताला सर्व शेजारी राष्ट्रांसोबत शांततापूर्ण संबंध हवे आहेत, अशा वेळी वित्तीय कृती आराखडा दलासारख्या आंतरराष्ट्रीय संघटनांनी दहशतवादाला आर्थिक बळ देणाऱ्या देशांना करड्या यादीत ठेवण्याचा निर्णय म्हणजेच ही राष्ट्रे आजही दहशतवादाला बळ देत असल्याचा पुरावाच आहे, असे उपराष्ट्रपती म्हणाले. याची दखल घेऊन आंतरराष्ट्रीय समुदायांना अशा राष्ट्रांना मदत करणे बंद करावे, असे आवाहन त्यांनी केले.
लोकशाही राष्ट्रात हिंसेला काही स्थान नाही, असे सांगत युवकांनी नकारात्मकता टाळून विकासाच्या प्रवाहात सहभागी व्हावे, असे आवाहन त्यांनी केले. मतभेद असणे हे लोकशाहीचे महत्वाचे लक्षण आहे. मात्र देशाविरुद्ध बोलण्याचा अधिकार कोणालाच नाही, असेही ते म्हणाले. गेल्या काही काळात भारतात संविधानाविषयी जागृती होत असून हा सकारात्मक बदल आहे, असे त्यांनी सांगितले. भारताच्या प्राचीन ज्ञान वैभवाचे स्मरण करून देत येत्या काळातही भारताला असाच दर्जा मिळवून देण्यासाठी युवकांनी प्रयत्न करावेत, असे ते म्हणाले. दीक्षांत समारंभ म्हणजे शिक्षणाचा शेवट नसून शिक्षण ही आयुष्यभराची प्रक्रिया आहे, असे त्यांनी सांगितले.
अधिकार आणि जबाबदारी एकत्र येते, याची त्यांनी याप्रसंगी आठवण करुन दिली.
युवकांनी पुढे येऊन देशाला मजबूत करण्यासाठी चांगली वर्तणूक, चारित्र्य, क्षमता जपली पाहिजे आणि जात, समुदाय, पैसा आणि गुन्हेगारीला दूर केले पाहिजे.
युवकांनी 21 व्या शतकातील गरजांची पूर्तता करण्यासाठी खासगीकरण, उदारीकरण आणि जागतिकीकरणामुळे  निर्माण झालेल्या अपार संधींचा लाभ घ्यावा आणि आपल्या विद्यापीठांनी युवकांना शिक्षण आणि कौशल्य प्रदान करावे, असे उपराष्ट्रपती म्हणाले.
गोवा विद्यापीठात 30,000 विद्यार्थी आहेत, त्यापैकी 60 टक्के मुली असल्याबद्दल उपराष्ट्रपतींनी आनंद व्यक्त केला. पुरुषांबरोबरच महिलांनाही समान संधी मिळाल्या पाहिजेत, यावर त्यांनी भर दिला. गोवा विद्यापीठाच्या 32 व्या दीक्षांत सोहळ्याप्रसंगी 10627 विद्यार्थ्यांना पदवी प्रदान करण्यात आली.
या कार्यक्रमाला गोव्याचे राज्यपाल सत्यपाल मलिक, मुख्यमंत्री प्रमोद सावंत आणि गोवा विद्यापीठाचे कुलगुरू वरूण साहनी उपस्थित होते.
S.Thakur/R.Aghor/P.Kor
(Visitor Counter : 110
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 17 फेब्रुवारी 2022
|
|
- 174.24 cr vaccine doses have been administered so far under Nationwide Vaccination Drive
- India's Active caseload currently stands at 3,32,918
- Active cases stand at 0.78%
- Recovery Rate currently at 98.03%
- 67,538 recoveries in the last 24 hours increases Total Recoveries to 4,19,10,984
- 30,757 new cases recorded in the last 24 hours
- Daily positivity rate 
- Weekly Positivity Rate 
- 75.55 cr Total Tests conducted so far; 11,79,705 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंतच्या तात्पुरत्या अहवालांनुसार, गेल्या 24 तासांत लसीच्या 34.75 लाखांहून अधिक  मात्रा देऊन भारतातील कोविड-19 प्रतिबंधक लसीकरण व्याप्तीने 174.24 कोटी  मात्रांचा टप्पा पार केला आहे.
गेल्या 24 तासात 67,538 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,19,10,984 झाली आहे.
परिणामी, भारतातील कोरोनामुक्तीचा दर 98.03% इतका आहे.
गेल्या 24 तासात 30,757 नव्या कोरोना रुग्णांची नोंद झाली.
भारतातील उपचाराधीन कोरोनाबाधितांची संख्या सध्या 3,32,918 आहे. देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 0.78% आहे.
देशभरात चाचण्यांची क्षमता सातत्याने वाढवली जात आहे. गेल्या 24 तासात एकूण 11,79,705 चाचण्या करण्यात आल्या. भारताने आतापर्यंत एकूण 75.55 कोटींपेक्षा जास्त  चाचण्या केल्या आहेत.
देशभरात चाचणी क्षमता वाढवली असताना, साप्ताहिक पॉझिटिव्हिटी दर सध्या 3.04% आहे आणि दैनंदिन पॉझिटिव्हिटी दर देखील 2.61% नोंदविण्यात आला आहे.
इतर अपडेट्स :
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
पंचायती राज मंत्रालय
स्वातंत्र्याच्या अमृत महोत्सवाचा भाग म्हणून पेसा  कायद्याचे 25 वे वर्ष साजरे करण्यासाठी पंचायती  कायदा, 1996  च्या तरतुदींवर एक दिवसाची राष्ट्रीय परिषद
नवी दिल्ली, 18 नोव्हेंबर 2021
पुरोगामी भारताची 75 वर्षे साजरी करण्यासाठी आणि पंचायती  कायदा 1996  लागू झाल्याला 25 वर्ष पूर्ण झाल्यानिमित्त पंचायती राज मंत्रालयाने आदिवासी व्यवहार मंत्रालय आणि राष्ट्रीय ग्रामीण विकास आणि पंचायती राज संस्था यांच्या सहकार्याने स्वातंत्र्याच्या अमृत महोत्सवाचा एक भाग म्हणून विज्ञान भवन, नवी दिल्ली येथे 'पंचायती  कायदा 1996 ' वर एक दिवसाची राष्ट्रीय परिषद आयोजित केली. ग्रामीण विकास आणि पंचायत राज मंत्री गिरीराज सिंह, आदिवासी व्यवहार मंत्री अर्जुन मुंडा, पंचायती राज राज्यमंत्री कपिल मोरेश्वर पाटील आणि इतर मान्यवरांच्या हस्ते या परिषदेचे संयुक्तपणे उद्घाटन करण्यात आले. महाराष्ट्राचे राज्यपाल भगतसिंग कोश्यारी देखील राष्ट्रीय परिषदेत दूरदृश्य प्रणालीद्वारे सहभागी झाले आणि त्यांनी उपस्थितांना संबोधित केले.
राष्ट्रीय परिषदेला संबोधित करताना, केंद्रीय ग्रामीण विकास आणि पंचायती राज मंत्री गिरीराज सिंह म्हणाले की, आंध्र प्रदेश, हिमाचल प्रदेश, गुजरात, महाराष्ट्र, राजस्थान आणि तेलंगणा या सहा राज्यांनी पेसा नियम अधिसूचित केले आहेत. छत्तीसगड, झारखंड, मध्य प्रदेश आणि ओदिशा या उर्वरित चार राज्यांनीही पेसा नियम तयार करावेत आणि त्यांची अंमलबजावणी लवकरच सुरू करावी. गिरीराज सिंह म्हणाले की, ते आणि आदिवासी व्यवहार मंत्री अर्जुन मुंडा दोघेही गरज भासल्यास या चार राज्यांचे राज्यपाल, मुख्यमंत्री आणि मंत्र्यांबरोबर याबाबत चर्चा करतील. त्यांनी या राज्यांच्या राज्यपालांना मुख्यमंत्री, मंत्री आणि विभागीय सचिवांसोबत बैठका घेऊन पेसा नियम तयार करण्यासाठी पुढाकार घेण्याची विनंती केली.
यावेळी महाराष्ट्राचे राज्यपाल भगतसिंग कोश्यारी यांनी सांगितले की, महाराष्ट्रात पेसा अंतर्गत अनेक कामे झाली आहेत. आदिवासींच्या आर्थिक सक्षमीकरणाचे कामही महाराष्ट्रात झाले आहे. वनसंपत्तीचा योग्य वापर करून आदिवासी वर्गाचे सक्षमीकरणही करता येते. ते म्हणाले की, आदिवासी समाजाच्या कल्याणासाठी पेसा हा महत्त्वाचा कायदा आहे, राज्यांनी त्याचा उपयोग त्यांना मुख्य प्रवाहात आणण्यासाठी केला पाहिजे.
S.Patil/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
पंतप्रधान कार्यालय
राष्ट्रीय न्यायिक डेटा ग्रीड मंचाअंतर्गत येणाऱ्या सर्वोच्च न्यायालयाचे पंतप्रधानांनी केले कौतुक
नवी दिल्ली, 14 सप्टेंबर 2023
प्रलंबित प्रकरणांचा मागोवा घेणाऱ्या राष्ट्रीय न्यायिक डेटा ग्रिड मंचा अंतर्गत सर्वोच्च न्यायालय येणार असल्याचे सरन्यायाधीशांनी जाहीर केले आहे. पंतप्रधान नरेंद्र मोदी यांनी या घोषणेचे कौतुक केले आहे. तंत्रज्ञानाच्या या उपयोगाने आपल्या देशातील न्याय वितरण प्रणालीत अधिक सुधारणा होण्याबरोबरच ती अधिक पारदर्शकही होईल असे पंतप्रधान म्हणाले.
एएनआयच्या एक्स वरील संदेशाच्या उत्तरात पंतप्रधान म्हणाले;
“सर्वोच्च न्यायालय आणि सरन्यायाधीश डीवाय चंद्रचूड यांचे कौतुकास्पद पाऊल. तंत्रज्ञानाच्या या उपयोगाने आपल्या देशातील न्याय वितरण प्रणालीत अधिक सुधारणा होण्याबरोबरच ती अधिक पारदर्शकही होईल.”N.Chitale/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
इलेक्ट्रॉनिक्स आणि माहिती तंत्रज्ञान मंत्रालय
कोविडनंतरच्या काळातील जागतिक व्यवस्था भारताला नवीन संधी देत आहे : यूएसआयबीसीच्या इंडिया आयडिया शिखर परिषदेत माहिती तंत्रज्ञान राज्यमंत्री राजीव चंद्रशेखर यांचे प्रतिपादन
नवी दिल्ली, 7 ऑक्टोबर 2021
इलेक्ट्रॉनिक्स आणि माहिती तंत्रज्ञान, कौशल्य विकास आणि उद्योजकता राज्यमंत्री राजीव चंद्रशेखर  अमेरिका -भारत व्यापार परिषद द्वारा आयोजित इंडिया आयडिया शिखर परिषदेला उपस्थित राहिले आणि त्यांना उत्पादन अर्थव्यवस्था निर्माण करण्याबाबत विचार मांडले.
आपल्या भाषणाच्या सुरुवातीला चंद्रशेखर यांनी सध्या भारतात सुरू असलेल्या जगातील सर्वात मोठ्या तंत्रज्ञान आधारित लसीकरण कार्यक्रमाच्या  प्रगतीचा उल्लेख केला. 93 कोटी लोकांचे लसीकरण करण्यात आल्याचे अधोरेखित करत ते म्हणाले की डिसेंबरपर्यंत 1.3 अब्ज लोकांचे लसीकरण करण्याचे लक्ष्य लवकरच साध्य केले जाईल.
त्यांनी या लसीकरण कार्यक्रमाच्या यशाचे श्रेय पंतप्रधान नरेंद्र मोदी यांच्या दूरदृष्टीला दिले. आतापर्यंतची सर्वात मोठी लसीकरण मोहीम राबवण्यासाठी माहिती तंत्रज्ञानाचा लाभ घेण्यावर त्यांनी भर दिला. कोवीन सारख्या मंचाच्या जलद विकासाने या मोहिमेला केवळ एक मजबूत कणाच प्रदान केला नाही तर लोकांना सक्षम करण्याचे साधन म्हणूनही काम केले . आता विविध सरकारे त्याचा वापर करण्यासाठी उत्सुक आहेत. पंतप्रधान नरेंद्र मोदी यांच्या नेतृत्वाखाली वेगाने उदयाला येत असलेल्या नवभारताचे हे प्रतीक आहे असे ते म्हणाले.
डिजिटल अर्थव्यवस्थेवरील कोविड महामारीच्या प्रभावाबद्दल आणि पुढील रुपरेषेबाबत बोलताना चंद्रशेखर यांनी सांगितले की “आता नवीन विश्वासू जागतिक मूल्य साखळीकडे जगाचे लक्ष असून कोविडनंतरच्या काळातील जागतिक व्यवस्था भारताला नवीन संधी देत आहे ”. भारतातील तंत्रज्ञान उद्योगासाठी हा एक "Y2K सारखा क्षण" आहे , एक आमूलाग्र बदलाचा टप्पा आहे असे ते म्हणाले.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 154
अवजड उद्योग मंत्रालय
भारताला मिळाला आशियातील सर्वात लांब आणि जगातील पाचव्या क्रमांकाचा ऑटोमोबाईलसाठीचा हाय स्पीड ट्रॅक
येत्या काही वर्षांत भारत वाहन उत्पादन केंद्र बनेल : केंद्रीय मंत्री प्रकाश जावडेकर
अवजड उद्योग व सार्वजनिक उपक्रम मंत्री प्रकाश जावडेकर यांनी आज इंदूरमधील नॅट्रॅक्स - हाय स्पीड ट्रॅक  चे उद्घाटन केले. हा आशियातील सर्वात लांब ट्रॅक आहे. 1000 एकर क्षेत्रामध्ये विकसित नॅट्रॅक्स हा दुचाकी वाहनांपासून ते अवजड ट्रॅक्टर ट्रेलरपर्यंतच्या सर्व प्रकारच्या वाहनांच्या वेगवान वाहतुकीवर उपाय आहे.
जागतिक दर्जाच्या 11.3 किमी हाय स्पीड ट्रॅकच्या ई-उद्घाटन प्रसंगी बोलताना जावडेकर म्हणाले की, भारतात वाहन निर्मिती, उत्पादन व सुट्या भागांचे केंद्र बनण्याची क्षमता आहे. ते म्हणाले, आपण ‘आत्मनिर्भर भारत’ च्या दिशेने वेगाने वाटचाल करत आहोत आणि या दिशेने सर्वांगीण प्रयत्न केले जात आहेत. ते म्हणाले, भारताला वाहन निर्मितीचे केंद्र बनवण्याचे पंतप्रधानांचे स्वप्न पूर्ण करण्यासाठी त्यांचे मंत्रालय कटिबद्ध आहे.
ते म्हणाले, वाहन आणि उत्पादन उद्योगांचा विस्तार केल्यास रोजगार निर्मितीस मदत होईल.
ते पुढे म्हणाले की, रेल्वे, महामार्ग आणि जलमार्गातील प्रकल्प जे वर्षानुवर्षे सुरू होते ते आज तीव्र राजकीय इच्छेमुळे पूर्ण होत आहेत.
या वेळी बोलतांना अवजड उद्योग व सार्वजनिक उद्योग राज्यमंत्री अर्जुन राम मेघवाल म्हणाले, सरकार, निर्मिती आणि ऑटोमोबाईल उद्योगाला प्रोत्साहन देत आहे कारण यामुळे देशाला मोठ्या प्रमाणात सक्षम बनवण्यात मदत होईल.
नॅट्रॅक्स सेंटरमध्ये कमाल वेग चाचणी, प्रवेग, स्थिर गती इंधन वापर, रियल रोड ड्राईव्हिंग सिम्युलेशनद्वारे उत्सर्जन चाचणी इत्यादी सारख्या अनेक चाचणी क्षमता आहेत आणि वाहन गतिशीलतेचे सर्वोत्कृष्टता केंद्र आहे.
एचएसटीचा उपयोग हाय-एंड कारच्या कमाल वेग क्षमता मोजण्यासाठी केला जातो जी कोणत्याही भारतीय टेस्ट ट्रॅकवर मोजली जाऊ शकत नाही. परदेशी OEMs भारतात अनुकूल प्रोटोटाइप कारच्या विकासासाठी नॅट्रॅक्स एचएसटीकडे उत्सुकतेने पाहत आहेत.
जगातील सर्व अति वेगवान वाहनांच्या सर्व प्रकारच्या चाचण्यांसाठी हा एक उपाय आहे. हे दुचाकी पासून अवजड ट्रॅक्टर ट्रेलर पर्यंत सर्व वाहनांच्या गरजा पूर्ण करते.
संरक्षण मंत्रालय
77व्या स्वातंत्र्य दिन सोहळ्यासाठी देश सज्ज; ऐतिहासिक लाल किल्यावरुन पंतप्रधान नरेंद्र मोदी करणार सोहळ्याचा प्रारंभ
या समारंभाला उपस्थित राहण्यासाठी समाजातल्या विविध स्तरातल्या सुमारे 1,800 लोकांना विशेष अतिथी म्हणून निमंत्रण
पंतप्रधान नरेंद्र मोदी 15 ऑगस्ट 2023ला ऐतिहासिक लाल किल्यावरुन 77व्या स्वातंत्र्यदिन सोहळ्याचा प्रारंभ करतील. राष्ट्रध्वज फडकवल्यानंतर प्रथेप्रमाणे पंतप्रधान ऐतिहासिक लाल किल्याच्या तटावरून राष्ट्राला संबोधित करतील. या वर्षीच्या स्वातंत्र्य दिनी ‘स्वातंत्र्याचा अमृत महोत्सव’ या कार्यक्रमाचा समारोप होणार आहे. 12 मार्च 2021ला अहमदाबाद मध्ये साबरमती आश्रमातून पंतप्रधानांनी याचा प्रारंभ केला होता. 2047 पर्यंत भारताला विकसित राष्ट्र बनवण्याचे पंतप्रधान नरेंद्र मोदी यांचे स्वप्न साकार करण्यासाठी हा सोहळा नवी उमेद देत पुन्हा अमृत काळ प्राप्त करून देईल.
77वा स्वातंत्र्य दिन साजरा करण्यासाठी अनेक नवे उपक्रम हाती घेण्यात आले आहेत. गेल्या वर्षीच्या तुलनेत मोठ्या संख्येने पाहुण्यांना निमंत्रित करण्यात आले आहे.
विशेष अतिथी
लाल किल्यावर होणाऱ्या समारंभासाठी समाजातल्या विविध क्षेत्रातल्या सुमारे 1800 जणांना त्यांच्या जोडीदारासह विशेष अतिथी म्हणून आमंत्रित करण्यात आले आहे. केंद्र सरकारच्या ‘जन भागीदारी’ या दृष्टीकोनाला अनुसरून हा उपक्रम आहे.
या विशेष अतिथीमध्ये 660 पेक्षा जास्त व्’हायब्रंट व्हिलेजेस’चे 400 सरपंच, शेतकरी उत्पादक संघटना योजनेतील 250 व्यक्ती, प्रधानमंत्री किसान सन्मान निधी योजना, प्रधानमंत्री कौशल विकास योजनेमधले प्रत्येकी 50 व्यक्ती, सेन्ट्रल विस्टा प्रकल्प, नवे संसद भवन, सीमावर्ती भागातली रस्ते बांधणी, अमृत सरोवर, हर घर जल योजना यासाठी काम करणारे 50 श्रमयोगी , 50 खादी कामगार, प्राथमिक शिक्षक, परिचारिका, मच्छिमार वर्गातले प्रत्येकी 50 जणांचा समावेश आहे. यापैकी काही विशेष अतिथी दिल्लीमधल्या आपल्या मुक्कामात राष्ट्रीय युद्ध स्मारकाला भेट देतील व संरक्षण राज्यमंत्री अजय भट्ट यांची भेट घेतील.
प्रत्येक राज्य/केंद्रशासित प्रदेशामधल्या 75 जोडप्यांना त्यांच्या पारंपारिक वेशात लाल किल्यावरच्या समारंभासाठी आमंत्रित करण्यात आले आहे.
‘सेल्फी पॉइंटस’
केंद्र सरकारच्या विविध योजना व उपक्रम अधोरेखित करणारे ‘सेल्फी पॉइंटस’ 12 महत्वाच्या ठिकाणी उभारण्यात आले आहेत. राष्ट्रीय युद्ध स्मारक, इंडिया गेट, विजय चौक, नवी दिल्ली रेल्वे स्थानक, प्रगती मैदान, राज घाट, जामा मशीद मेट्रो स्थानक, राजीव चौक मेट्रो स्थानक, दिल्ली गेट मेट्रो स्थानक, आयटीओ मेट्रो गेट, नौबत खाना आणि शीश गंज गुरुद्वारा यांचा यात समावेश आहे.
‘सेल्फी पॉइंटस’मध्ये, जागतिक आशा : लस आणि योग; उज्वला योजना; अंतराळ सामर्थ्य; डिजिटल इंडिया; स्कील इंडिया; स्टार्ट अप इंडिया; स्वच्छ भारत; सशक्त भारत, नव भारत; प्रधानमंत्री आवास योजना आणि जल जीवन अभियान या योजनांचा समावेश आहे.
स्वातंत्र्यदिन समारंभाचा एक भाग म्हणून संरक्षण मंत्रालयाने MyGov पोर्टल वर 15 - 20 ऑगस्ट दरम्यान ऑनलाईन सेल्फी स्पर्धा आयोजित केली आहे. जनतेने या 12 पैकी एक किंवा त्यापेक्षा जास्त ठिकाणी सेल्फी काढाव्यात व MyGov पोर्टल वर अपलोड करावे यासाठी प्रोत्साहन देण्यात येत आहे. ऑनलाईन सेल्फी स्पर्धेअंतर्गत प्रत्येक ठिकाणच्या एक, अशा एकूण बारा विजेत्यांची निवड करण्यात येईल. विजेत्याला प्रत्येकी 10,000 रुपयांचे पारितोषिक देण्यात येईल.
ई–निमंत्रण
सर्व अधिकृत निमंत्रणे आमंत्रण पोर्टल  द्वारे पाठवण्यात आली आहेत. या पोर्टल द्वारे 17,000 ई–निमंत्रण पत्रिका पाठवण्यात आल्या आहेत.